**Stikloto konstrukciju (logu) nomaiņa, regulēšanā un remonts.**

**Pasūtītājs -** Rīgas pašvaldības SIA "Rīgas satiksme"

* *Pakalpojuma apraksts*

Veikt pasūtītāja valdījumā esošajos infrastruktūras objektos Stikloto konstrukciju nomaiņu, regulēšanu un remontu stingri ievērojot:

1. Ministru kabineta 2016.gada 19.aprīļa noteikumi Nr.238 "Ugunsdrošības noteikumi";
2. Ministru kabineta 2014.gada 25.marta noteikumi Nr.156 "Būvizstrādājumu tirgus uzraudzības kārtība";
3. Ministru kabineta noteikumi 2015.gada 30.jūnija Nr.333 "Noteikumi par Latvijas būvnormatīvu LBN 201-15 "Būvju ugunsdrošība";
4. Ministru kabineta noteikumi 2019.gada 25.jūnija Nr.280 "Noteikumi par Latvijas būvnormatīvu LBN 002-19 "Ēku norobežojošo konstrukciju siltumtehnika";
5. Ministru kabineta noteikumi 2015.gada 16.junija Nr.312 "Noteikumi par Latvijas būvnormatīvu LBN 016-15 "Būvakustika";
6. Kā arī, bet ne tikai, šādus standartus, nosakot logu tehniskos rādītājus:
* LV EN 14351-1+A12:2017 "Logi un durvis. Izstrādājumu standarts, veiktspējas raksturlielumi. 1.daļa: Logi un gājēju zonas ārdurvju bloki";
* LVS EN 14351-1+A2:2019 "Logi un durvis. Izstrādājumu standarts, veiktspējas raksturlielumi. 1.daļa: Logi un gājēju zonas ārdurvju bloki";
* LVS EN 1279-1:2018 "Būvniecības stikls. Stikla paketes";
* LVS EN 12400:2003 "Logi un durvis - Mehāniskā ilgizturība - Prasības un klasifikācija";
* LVS EN 16034:2019 "Gājēju durvju bloki, rūpniecības, tirdzniecības, garāžu telpu durvis un atveramie logi. Izstrādājumu standarts, veiktspējas raksturlielumi. Ugunsizturības un/vai dūmu aizsardzības raksturlielumi";
* LVS EN 13830:2015 "Iekārta ārējā siena. Izstrādājuma standarts";
* *Pakalpojuma saturs*
1. Veikt pasūtītāja valdījumā esošajos infrastruktūras objektos Stikloto konstrukciju nomaiņu, regulēšanu un remontu vadoties pēc Tehniskas specifikācijas (1.pielikums);
* Pakalpojuma izpildes procesā darbu uzsākšanas laikus saskaņot ar Pasūtītāja atbildīgo personu;
* Pirms nomaiņas piegādātājs veic precīzus mērījumus, mērījumu laiku iepriekš saskaņojot ar Pasūtītāju;
* Par izgatavoto stikloto konstrukciju piegādi un uzstādīšanu Pušu pilnvarotie pārstāvji vienojas vismaz 5 (piecas) darbdienas iepriekš;
* Pakalpojuma izpildes laikā nepieciešams norobežot darbu veikšanas vietu, nodrošinot putekļu neiekļūšanu telpās, nesabojāt grīdas segumu, būvgružu iznešana jāveic katru dienu. Pēc darbu pabeigšanas izpildītājs savāc būvgružus un veic telpas un stikloto konstrukciju tīrīšanu;
* Stiklotas konstrukcijas un to elementu nomaiņas laikus un darbus, kas saistīti ar paaugstinātu troksni saskaņot ar pasūtītāju;
* Piegādātājs veic bojātās aiļu apdares atjaunošanu, novēršot darbu gaitā radušos defektus. Iekšējā un ārējā apdare atjaunojama līdzvērtīgā esošajam materiālu izpildījumā, izskatā un krāsojumā;
* Piegādātājs nodrošina demontēto stikloto konstrukciju un citu būvgružu utilizāciju;
* Reaģēšanas laiks uz Pasūtītāja iesniegtiem pieteikumiem – 1 (viena) darba diena Pasūtītāja darba laikā;
* Reaģēšanas laiks avārijas situācijas gadījumā – 2 (divas) stundas no izsaukuma brīža Pasūtītāja darba laikā;
* Piegādātājs nodrošināt pakalpojumu izpildei nepieciešamo aprīkojumu un darba spēka esamību, pakalpojuma izpildes pieteikumu pieņemšanu bez priekšapmaksas;
* *Līguma paredzētais termiņš*

Līguma termiņš – 1 gads;

* *Piedāvājumu vērtēšana*

Sagatavojot finanšu piedāvājumu, jānorāda:

1. Pretendenta darba brigādes stundas izmaksa (ieskaitot transporta izmaksas) nomaiņas, regulēšanās un remonta darbiem;
2. Izmaksas stiklotas konstrukcijas nomaiņai ar pilnu apdari katrai pozīcijai kura minētā Tehniskā specifikācijā 8.6 punktā (1.pielikums);

Finanšu piedāvājumu sagatavošanai pretendentam pēc pieprasījuma tiks nodrošināta iespēja veikt stikloto konstrukciju apsekošanu.

Iesniegtie piedāvājumi tiek vērtēti, vadoties no pretendentu sniegtās informācijas par Pakalpojuma izmaksām, un līguma slēgšanas tiesības tiks piešķirtas pretendentam, kurš piedāvāja zemāko cenu.

Pretendentam jāapliecina savas iespējas nodrošināt pieprasīto Pakalpojumu atbilstoši Pasūtītāja prasībām.